2003 volt az utolsó éve az Indycar sorozatban. Gil egy második helyezéssel kezdte az évet Miamiban. Ezt követte a phoenixi futam ahol Michael Andrettivel ütközött, és az ekkor szerzett sérülései miatt ki kellett hagynia a soron következő motegi-i versenyt. A legnagyobb presztízzsel rendelkező indianapolisi versenyen már részt vehetett. Csak a tizedik rajthelyet sikerült megszereznie a kvalifikáción, ám a futamot mégis ő nyerte. A szezon hátralevő részén még további két alkalommal győzött és több alkalommal állt dobogón. A szezon végéig megvolt az esélye a bajnokság megnyerésére, ám végül mindössze tizenkilenc ponttal lemaradva az első Scott Dixon mögött a második lett. Gil a szezonzárót megelőzően még csak az ötödik helyen állt, de a Chevy 500-on győzni tudott, így feljött másodiknak a pontversenyben.